Kralj Dahomeja
<s>Kralj Dahomeja (fon: Ahosu) je bio vladar Kraljevstva Dahomej, zapadnoafričkog kraljevstva koje je postojalo na teritoriju današnjeg Benina od oko 1600. do 1894., odnosno 1900. godine.</s><s>Kralj Dahomeja uživa velik ugled u obrednom folkloru naroda Fon te je bio nositelj i voditelj poznatih, ceremonijalnih godišnjih običaja; iako su Francuzi 1894. godine osvojili Dahomej i pretvorili ga u protektorat, ceremonijalna i simbolična funkcija kralja opstala je sve do 1900. godine, kada je Dahomej pretvoren u koloniju.</s><s>Međutim, značaj kralja za Fone je bio toliki da su Francuzi 1910. godine vratili protjeranog kralja iz egzila i dopustili mu da obavlja svoju ceremonijalnu funkciju unutar svoje etničke skupine.</s><s>Iako je monargija u Dahomeju ukinuta, Foni i dalje imaju svoga kralja; od 2000. godine se čak javljaju i sporovi oko titule, koji ni danas nisu politički riješeni.</s><s>Svi vladari Dahomeja pripadaju dinastiji Aladaxonou.</s>

<s>Aktualni ceremonijalni vladar je Dah Sagbadjou Glele.</s>

<s>Historija</s>

<s>Historijski izvori nisu potpuno složni oko kronologije dahomejskih vladara; različiti izvori navode različite inauguracijske nositelje ove funkcije, a postoje i sporovi oko kasnijih vladara.</s><s>Ono što pouzdano znamo jest da je prvi Ahosu, kao vladar Fona, postojao prije formalnog osnivanja Kraljevstva Dahomej, a vladao je iz Abomeyja već oko 1600. godine.</s><s>Prvi Ahosu je, prema većini izvora, bio Gangnihessou, međutim on nikada nije bio formalno okrunjen niti priznat kao kralj, isto kao ni njegov sin, Dakodonou, koji se smatra osnivačem kraljevstva i utemeljiteljem kraljevske palače.</s><s>Izvori, ali i usmena predaja, većinom se slažu kako je prvi kralj Dahomeja bio Houegbadja, koji je priznanje svoje titule dobio i tokom prvih godišnjih običaja.</s>

<s>Rani historijski izvori prikazivali su dahomejskog kralja kao autokratskog, gotovo tiranskog despota, međutim radilo se o ranim izvještajima Europljana koji su trgovali u Zapadnoj Africi, a koji su danas uvelike relativizirani.</s><s>Suvremeni izvori navode kako su postojali snažni politički mehanizmi ograničenja i kontrole kraljevih ovlasti.</s><s>Uz to, rani izvori bili su skloni izbacivati kraljicu Hangbe, jedinu kraljicu Dahomeja, s popisa, isto kao i Adandozana, koji je jedno vrijeme vladao kao regent.</s>

<s>Spisak kraljeva Dahomeja</s>

<s>Izvori:</s>

<s>Vladari Dahomeja</s>

<s>Kraljevi Dahomeja</s>

<s>Reference</s>

<s>Historija Benina</s>

